|  |
| --- |
| cid:003101db659c$59dd0935$_CDOSYS2.0**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՂԱՐՔՈՒՆԻՔԻ ՄԱՐԶԻ ԳԱՎԱՌ ՀԱՄԱՅՆՔԻ ՂԵԿԱՎԱՐգիծ** |
| ՀՀ, Գեղարքունիքի մարզ, ք. Գավառ, Գ. Լուսավորչի փ., 12, հեռ՝ (0264) 2-34-23, էլ. փոստ՝ gavari.hamaynqapetaran@gmail.com |   |
|   N Մ-7513 հունվար 2025թ. |   **ՀՀ ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆՆԱԽԱՐԱՐՎԱՀԵ ՀՈՎՀԱՆՆԻՍՅԱՆԻՆ** |

 Հարգելի՛ պարոն Հովհաննիսյան

 Գավառի համայնքապետարանի և ««ՊԱՐՏԵԶ» ՏՆԿԱՐԱՆԱՅԻՆ ՏՆՏԵՍՈՒԹՅՈՒՆ» ՍՊԸ–ի /այսուհետ՝ Ընկերություն/ միջև 07.11.2024թ․ կնքվել է ԳՄԳՀ-ԷԱՃԱՊՁԲ-24/35-1 ծածկագրով Գավառի համայնքապետարանի կարիքների համար ապրանքի մատակարարման գնման պայմանագիր, որի 1.1 կետի համաձայն՝ «Վաճառողը պարտավորվում է սույն պայմանագրով /այսուհետ՝ պայմանագիր/ սահմանված կարգով, ծավալներով, ժամկետներում և հասցեով Գնորդին մատակարարել պայմանագրի N 1 հավելվածով՝ Տեխնիկական բնութագիր-գնման ժամանակացույցով նախատեսված հայտերի բացման և գնահատման նիստի արձանագրությամբ, նույն ընթացակարգի հրավերով սահմանված, պահանջներին համապատասխանող գնահատված ապրանքը՝ վրաններ /այսուհետ՝ ապրանք/, իսկ Գնորդը պարտավորվում է ընդունել ապրանքը և վճարել դրա համար»։

Հիմք ընդունելով Ընկերության կողմից 20․11․2024 թվականին ստացված գրությունը, ԳՄԳՀ-ԷԱՃԱՊՁԲ-24/35-1ծածկագրով պայմանագրի 8․5 և 8.8 կետերի պահանջները՝ 27․11․2024 թվականին Գավառի համայնքապետարանի և ««ՊԱՐՏԵԶ» ՏՆԿԱՐԱՆԱՅԻՆ ՏՆՏԵՍՈՒԹՅՈՒՆ» ՍՊԸ–ի միջև կնքվել է համաձայնագիր, համաձայն որի **Պայմանագրով սահմանված ապրանքների մատակարարման վերջնաժամկետ է սահմանվել 17․12․2024 թվականը ներառյալ:**

Ընկերության կողմից չի մատակարարվել պայմանագրի անբաժանելի մասը կազմող N 1 հավելվածով սահմանված Տեխնիկական բնութագրով պահանջված N1 /վրաններ/ չափաբաժնով նշված ապրանքը:

ՀՀ քաղաքացիական օրենսգրքի 408-րդ հոդվածի համաձայն՝ «Պարտավորության խախտում է համարվում այն չկատարելը կամ անպատշաճ /կետանցով, ապրանքների, աշխատանքների և ծառայությունների թերություններով կամ պարտավորության բովանդակությամբ որոշվող այլ պայմանների խախտմամբ/ կատարելը»։

ՀՀ քաղաքացիական օրենսգրքի 345-րդ հոդվածի 1-ին մասի համաձայն՝ «Պարտավորության ուժով մի անձը /պարտապանը/ պարտավոր է մեկ այլ անձի /պարտատիրոջ/ օգտին կատարել որոշակի գործողություն․ այն է՝ վճարել դրամ, հանձնել գույք, կատարել աշխատանք, մատուցել ծառայություն և այլն, կամ ձեռնպահ մնալ որոշակի գործողություն կատարելուց, իսկ պարտատերն իրավունք ունի պարտապանից պահանջել կատարելու իր պարտականությունը»։

Պայմանագրի 2.1.7 կետի համաձայն` Պատվիրատուն իրավունք ունի միակողմանի լուծել պայմանագիրը /լրիվ կամ մասնակի/, եթե վաճառողն էականորեն խախտել է պայմանագիրը․

Պայմանագրի 2.1.7.1 կետի համաձայն՝ Վաճառողի կողմից պայմանագիրը խախտելն էական է համարվում, եթե՝

բ) ապրանքի մատակարարման ժամկետները խախտվել են 5 օրից ավել։

ՀՀ քաղաքացիական օրենսգրքի 466-րդ հոդվածի 3-րդ մասի համաձայն՝ «Պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայամանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված»։

Գավառի համայնքապետարանի կողմից սույն թվականի դեկտեմբերի 20-ին Մ-4776 ծանուցում-հիշեցմամբ էլեկտրոնային փոստի միջոցով Ընկերությանը տեղեկացվել է չկատարված և ժամկետանց պարտավորությունների մասին, սակայն Ընկերության կողմից պատասխան չի ստացվել:

Հաշվի առնելով այն հանգամանքը, որ Ընկերությունը խախտել է պայմանագրով սահմանված պարտավորությունները և ղեկավարվելով վերը նշված իրավական հիմքերով, Գնումների մասին ՀՀ օրենսդրությամբ, ինչպես նաև Պայմանագրի 2.1.7.1 կետի բ) ենթակետի պահանջով՝ Պատվիրատուն N1 չափաբաժնի մասով միակողմանի լուծել է 07.11.2024 թվականին կնքված «ԳՄԳՀ-ԷԱՃԱՊՁԲ-24/35-1» ծածկագրով պայմանագիրը։

07.11.2024 թվականին կնքված «ԳՄԳՀ-ԷԱՃԱՊՁԲ-24/35-1» ծածկագրով պայմանագրի միակողմանի լուծման վերաբերյալ ծանուցումը հրապարակվել է տեղեկագրում և ուղարկվել մասնակցին սույն թվականի դեկտեմբերի 25-ին և Պայմանագիրը դեկտեմբերի 26-ի դրությամբ համարվում է լուծված:

Պատշաճ ծանուցումն ապահովելու նպատակով՝ կկիրառվի ՀՀ Կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման մասին» Կարգի 33-րդ կետի 17-րդ ենթակետով սահմանված դրույթները։

Ղեկավարվելով «Գնումների մասին» ՀՀ օրենքի 6-րդ հոդվածի 1-րդ մասի 6-րդ կետի ա) ենթակետի պահանջները, այն է՝ մասնակիցն ընդգրկվում է գնումների գործընթացին մասնակցելու իրավունք չունեցող մասնակիցների ցուցակում, եթե` ա) խախտել է պայմանագրով նախատեսված կամ գնման գործընթացի շրջանակում ստանձնած պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը կամ գնման գործընթացին տվյալ մասնակցի հետագա մասնակցության դադարեցմանը և մասնակիցը հրավերով և (կամ) պայմանագրով սահմանված ժամկետում չի վճարել հայտի, պայմանագրի և (կամ) որակավորման ապահովման գումարը, որոշում եմ

1. ««ՊԱՐՏԵԶ» ՏՆԿԱՐԱՆԱՅԻՆ ՏՆՏԵՍՈՒԹՅՈՒՆ» ՍՊԸ-ին ներառել գնումների գործընթացին մասնակցելու իրավունք չունեցող մասնակիցների ցուցակում:

|  |
| --- |
| Մասնակցի |
| անվանումը | ՀՎՀՀ/ֆիզ. անձի դեպքում հանրային ծառայության համարանիշը | գործունեության հասցեն | գնումների գործընթացին մասնակցելու պայմաններին չբավարարելու իրավական հիմքը | ցուցակում ներառելու մասին պատվիրատուի ղեկավարի կայացրած որոշման ամսաթիվը և գնման ընթացակարգի ծածկագիրը |
| խախտել է գնման գործընթացի շրջանակում ստանձնած պարտավորությունը, որը հանգեցրել է գնման գործընթացին տվյալ մասնակցի հետագա մասնակցության դադարեցմանը | խախտել է պայմանագրով նախատեսված պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը | որպես ընտրված մասնակից հրաժարվել կամ զրկվել է պայմանագիր կնքելու իրավունքից |
| ««ՊԱՐՏԵԶ» ՏՆԿԱՐԱՆԱՅԻՆ ՏՆՏԵՍՈՒԹՅՈՒՆ» ՍՊԸ | 04250902 | ՎԵԴԻ,ԹՈՒՄԱՆՅԱՆ 30 |  |  |  | 07.01.2025թ.ԳՄԳՀ-ԷԱՃԱՊՁԲ-24/35 |

**Համայնքի ղեկավար՝**                        **Գուրգեն Մարտիրոսյան**



|  |
| --- |
| Կատ. Գավառ համայնքի ղեկավարի տեղակալ` Մ. Մովսիսյան  |